13/6/2020

**סיכום ישיבת ועדת מעורבות # 4**

הישיבה התקיימה בתאריך 11/6/2020 בצורה מקוונת - Zoom

זמן התחלה: 16:00 זמן סיום: 21:00

**נוכחים/ות:**

חברי\* הוועדה: איילת גל, דור ישי, שיר שפרן ויותם קיפניס.

רמ"ד מעורבות היוצאת – נועה שמש ורמ"ד מעורבות הנכנס – דניאל רימברג

**משקיפים/ות שנכחו ותפקידיהם/ן:**

מזכירות המועצה: ברק דביר – מזכ"ל המועצה, דין בגדדי – יו"ר הוועד המנהל.

הנהלת המועצה: שיר צדוק – יו"ר האגודה הנכנסת.

ברוב הישיבה לא נכח חבר/ת ועדת ביקורת, אך בהצבעה על העסקה ישירה נכח יו"ר ועדת ביקורת - נתנאל קולטקר. לאור כך, הוחלט בתחילת הישיבה שנקליט אותה ונעבירה לוועדת ביקורת לאחר סיומה. הנוסח:"ועדת מעורבות מאשרת קיום הישיבה ללא נציג ועדת ביקורת תוך הקלטת תוכן הישיבה". עבר בפה אחד.

**חסרים/ות:**

חבר הוועדה: יניב גרודצקי.

(חברת הועדה איילה שץ פרשה מתפקידה כחברת מועצה כשבוע לפני קיום הישיבה).

**סדר יום:**

* נושאים לדיון:
	1. קביעת מטרות לשנת תשפ"א עם הרמ"ד הנכנס
* נושאים להצבעה:
1. המלצה לגיוס
2. העסקה ישירה
* עדכוני רמ"ד מעורבות:
1. סיכום פעילות המדור ע"י הרמ"ד היוצאת

|  |
| --- |
| **הנושא: סיכום פעילות המדור ע"י הרמ"ד היוצאת – נועה שמש** |
| סיכום סמסטר ב' וקורונה * חמ"ל מתנדבים בחירום.
* 2 נק"ז למעורבות חברתית.
* עושים רחוב: המשך פרויקט עושים בנין, קמפיין "סייע לשכן", קול קורא קמפוס ירוק.
* שוויון מגדרי: טיפול בהטרדות מיניות, ליווי אירועי גאווה, קמפיין אלימות נגד נשים, אות המשפיעות.
* מעורבות קהילתית: הקמת מרכז צעירים, מיזם האחים שלנו, כתבות ירוקות באתר.
* קריירה וזוגיות: מיזמי זוגיות ברשת, תכנון מתפלפלים קיץ, פודקאסט בוגרים, תהליך מיפוי משרות, פלטפורמה פרסומית למרכז לפיתוח קרירה.
* מעורבות סטודנטיאלית: תמיכה בתאים פוליטיים, זיכרון בסלון, הנגשת התנדבויות בחירום, לו"ז תאים באתר, פרגון לסטודנטים פעילים בעת משבר.
* תמיכה ביזמות: עמוד באתר - דרושים לתאים וארגונים +מתנות פרידה והוקרה לראשי תאים.

אלימות נגד נשים:\*יו"ר ועדת מעורבות ביקשה מרמ"ד מעורבות היוצאת להתייחס לנושא זה, להבין מה נעשה, היכן הדברים עומדים, מאחר ויש עניין לוועדה לקדם נושאים הקשורים לכך בישיבה הבאה.* יום המאבק באלימות נגד נשים :
* תערוכה + תערוכה נודדת.
* הקרנת סרט בערב בנגטיב.
* קמפיין ברשת.
* השתתפות במחאות נשים : "אני אישה אני שובתת", "את לא אשמה"
* פרסום מחאות קיימות בדף הפייסבוק של האגודה.

(כל זה בנושא אלימות נגד נשים בחברה ולא כולל פעילות למיגור תופעת הטרדות מיניות בקהילה הסטודנטיאלית).* בהזדמנות זו הוועדה רוצה לומר מילות תודה והוקרה לרמ"ד היוצאת על עשייתה המבורכת והחשובה בשנתיים האחרונות, לקידום מדור מעורבות להישגים חדשים, תוך יישום החזון, הלכה למעשה. כולנו שמנו לב שהמדור נראה אחרת, מהרגע שנכנסת אליו עד היום, נעשו צעדים משמעותיים בזמן זה, והרבה מזה בזכותך. אז תודה רבה לנועה, אוהבים/ות ומערכים/ות אותך מאוד ☺
 |

|  |
| --- |
| **הנושא: קביעת מטרות לשנת תשפ"א עם רמ"ד מעורבות הנכנס - דניאל רימברג** |
| הרמ"ד הנכנס הציג עצמו, סיפר על עבודתו ב 5 השנים האחרונות באגודה, שיתף בחזונו האישי, נעשה תיאום ציפיות וכיצד הוא רואה את דרכי העבודה המשותפת בין המדור לוועדה.* נקודות שיש לקחת בחשבון בקביעת מטרות:
1. נקודות הנוגעות למרבית התפקידים במדור.
2. שיח בין סטודנטים.ות מהשקפות/אוכלוסיות שונות.
3. הנגשת עשייה חברתית לסטודנטים.ות.
4. זיקה לנגב ולעיר באר שבע עם התייחסות לחודשי הקיץ.
5. הרחבת קהל היעד.
6. חדשנות ותכנים חדשים לצד המשך תהליכים.
* הוצגו המטרות שנקבעו לשנת תש"פ.
* נערך דיון על המטרות, בסופו נקבעו 6 המטרות הבאות לשנת תשפ"א:
1. המדור יפעל להרחבת קהל היעד ולמתן מענה לאוכלוסיות שונות ולהנגשת הפעילות.
2. המדור יפעל למען חיבור ועידוד עשייה ושיח מכבד בין סטודנטים/ות ממגוון קבוצות והשקפות חברתיות ופוליטיות.
3. המדור יעודד ויפעל למען חיבור הסטודנטים/ות וחיזוק זיקתם לנגב ולעיר באר שבע, אשר יראו בה בית בכל ימות השנה, בדגש על חודשי הקיץ.
4. המדור יפעל להנגיש ולעודד את מגוון האפשרויות הקיימות לעשייה החברתית ויזמות סטודנטיאלית, בקמפוס ומחוצה לו, תוך חיבור לשטח.
5. המדור יפעל לקידום ושימור שוויון מגדרי ומרחב בטוח, ולהנכחת מגוון אוכלוסיות ומגדרים שונים בקמפוס בפרט, ובמרחב הציבורי בכלל.
6. המדור יעודד ויקדם מגוון רחב של נושאים, תכנים ותחומים שונים.
* לאחר קביעת המטרות, המדור יגזור מכך את תוכנית העבודה ויתחיל לגבש יעדים ותוכניות. לאחר מכן תוכניות העבודה של המדור יעלו לאישור ועדת מעורבות.
 |

|  |
| --- |
| **הנושא: המלצה לגיוס מוקדם של תפקיד רכז/ת קריירה וזוגיות**  |
| **רקע:*** במסגרת משבר הקורונה, על האגודה להתאים את עצמה לסביבה המשתנה וכיוצא בכך להתאים את גיוס העובדים לתקופת המשבר. על כן, הוחלט על צמצום גיוס העובדים בהתאם למודל שהוצג. ישנה תכנית המפרטת את חלוקת כלל התפקידים באגודה ל 4 חתכים. הוחלט שבגיוס החתך הראשון והשני יגוייסו חברי הנהלה ותפקידי הנהלה הזוטרה שהכרחיים לתפקוד האגודה. על גיוס החתך השני המאוחר והשלישי, כל וועדה תדון, תקבל החלטות ותמליץ על גיוס תפקידים לוועד המנהל.

**נימוקים בעד (אם יש):*** רמ"ד מעורבות הציג את המצב הנוכחי מבחינת איוש תפקידי הרכזים במדור. על פי המודל שאושר בוועד המנהל, בסבב גיוס שני מוקדם גויסו שלשום רכז מעורבות סטודנטיאלית (שכרגע עושה גם את העבודה של רכז מעורבות קהילתית) ואתמול גויסה רכזת שיוויון מגדרי והטרדות מיניות. ביום שבו נחזור לפעילות בקמפוס יהיה חשוב לגייס רכז מעורבות קהילתית, ולאחר מכן לגייס רכז עושים. על פי המודל, תפקיד רכז/ת קריירה וזוגיות אמור להיות מגויס בסבב גיוס שני מאוחר, וכעת עולה הצורך באיוש תפקיד זה. תזכורת: תפקיד זה נוצר שנה שעברה עקב סקר, בו קריירה וזוגיות היו שני הנושאים מתוך שלושה שהסטודטים/ות ציינו כחשובים להם/ן ביותר. הרכזת הנוכחית עתידה לסיים תפקיד באוגוסט, יכול להיות שתתמודד לסבב נוסף. רמ"ד מעורבות ממליץ לגייס תפקיד זה מאחר וגם אם תהיה חזרה לשגרה וגם אם יתעצם הגל השני של הקורונה, התפקיד חשוב הן בשגרה והן בחירום.
* חשוב להבין תקציבית איך התקן בנוי: כעת מדובר בתקן של 70 שעות, כאשר 40 שעות ממומנות מתקציב האגודה ו 30 שעות ממרכז פיתוח קריירה של האוניברסיטה. קיימת מורכבות מבחינת תקציב: יכול להיות שהמרכז לפיתוח קריירה לא יעביר בתשפ"א תקציב ל 30 השעות עקב הקורונה. המדור נערך לכך בהתאם, קיים חלק מהתקציב המדורי שלא נוצל וניתן לעשות שימוש ביתרות שונות של המדור לטובת הנושא.

**נימוקים נגד (אם יש):*** שני חברי ועדה העלה נקודה למחשבה: במידה ואין מספיק תקציבים מהמרכז לפיתוח קריירה, האם נחוץ נושא ה"קריירה" בתפקיד "רכזת קריירה וזוגיות"? תחום הזוגיות הוא התחום השני בפער שעלה על שאר התחומים שסטודנטים/ות סימנו כחשוב. בנוסף, בתקופתה קורונה קמו מיזמים רבים שהרכזת החלה ללוות. חשוב לציין שבתפקיד יש חשיבות גבוהה יותר לקריירה מאשר לזוגיות. תחום הקריירה בהגדרת התפקיד הוא בערך שלושת רבעי מהעשייה.
 | **נכח חבר ועדת ביקורת במהלך הדיון:** [ ]  | **נושא חסוי:** [ ]  |
| **החלטה בנושא:**  |
| **הנושא: גיוס מוקדם של תפקיד רכזת קריירה וזוגיות** | **נוסח ההצעה: וועדת מעורבות ממליצה בזאת לוועד המנהל לגייס בתחילת אוגוסט רכז/ת קריירה וזוגיות לשנה. היקף המשרה יהיה בכפוף לתקצוב מהאוניברסיטה ותקציב האגודה.** |
| **קולות בעד: פה אחד** | **קולות נגד: -** | **נמנעים: -** |
| **דין ההצבעה: ההצעה התקבלה.** | **נכח חבר ועדת ביקורת בהצבעה:** [ ] **נושא חסוי:** [ ]  |

# לקראת הצבעה על העסקה ישירה הצטרפו מספר אנשים, להלן הנוכחים בחלק זה של הישיבה:

יו"ר ועדת ביקורת: נתנאל קולטקר

פעילים/ות מהמטה למאבק להעסקה ישירה:

נעם קרון

אור כהן

יובל שוחנצקי

יונתן קדוולנדר

יונתן בר

עדי אסף

דולב כנען – חבר מועצה ופעיל במאבק

נועה חסידוב – יו"ר ועדת תרבות וכותבת הצעת ההחלטה הנ"ל.

|  |
| --- |
| **הנושא: האם על האגודה לתמוך במאבק להעסקה ישירה** |
| **רקע:*** חומרי קריאה נשלחו מספר פעמים, בישיבה הקודמת נערך דיון בנושא. היום לא נדון שוב על רציונל, רקע, חשיבות וכו'. כעת אנו לקראת הצד הפרקטי של החלטה בנושא. אני מבקשת שלשם נחתור ולא נזלוג לדיונים על מהות. נדבר על סייגים, יהיה זמן לשאלות ולאחר מכן נתכנס להצבעה. הדבר האחרון שנעשה בנושא הוא שבחודש מאי נערכה פגישה עם נציגי האוני' בנושא, חברי מועצה, הנהלת האגודה ומובילות המאבק. חבר הועדה שלנו דור ישי נכח גם בפגישה, סיפר בקצרה מה היה מנקודת מבטו: התכתשות בין מובילות המאבק לאוניברסיטה שנראה כי נכנסה לאנטי לגבי הנושא. לא היה דיון אמיתי, לא הושג בו הרבה חוץ מהרמת קולות.
* הוקראה הצעת ההחלטה כפי שנכתבה במקור ע"י נועה חסידוב.
* יו"ר הועדה העלתה סייג: חשוב שההחלטה שתתקבל פה היום תיבחן מחדש בעוד שנה. זאת משום שאיננו יודעות לומר בוודאות איך זה יהיה, כדאי לתת לזה הזדמנות ושנה הבאה יראו מה הלך יותר טוב מה פחות טוב, ויחליטו על צעדים להמשך בהתאם. אם זה יעבוד טוב שיחדשו את ההחלטה שתתקבל, אבל אם זה פוגע בנו, שלא נהיה מחויבים.
* נציגת המאבק: הרעיון הוא תמיכה ארוכה טווח ומאפשרת מרחב פעולה, תומכים בהעסקה ישירה עד שנגיע לשם. יותר קשה לעשות שינוי מאשר לשמר את המצב הקיים.
* רמ"ד מעורבות העלה שאלה: מהי עלות תקציבית? מה ההשלכות שלה? זה קצת אמורפי.
* תשובה מנציגת המאבק: "בהתאם לצורכי הפרסום ותוכנית העבודה.." – משפט זה נלקח מההחלטה לגבי מצעד הגאווה. הכוונה לתקציבים שמופנים לפרסום, ובכוונה לא נקוב מספר ספציפי.
* רמ"ד מעורבות: חשוב לנקוב מספר ספציפי על מנת שיהיה שיוויון, לא הגיוני לתת למאבק להעסקה ישירה 2000 שקל למשל, כשתאים מקבלים תקציב של 200 שקל בשנה.
* חבר ועדת מעורבות: ברור שכולנו רוצים שיהיה טוב יותר לעובדות הניקיון. השאלה אם זה שהאגודה תכתיב לאוני' איך היא אמורה להעסיק את העובדים שלה, זה מה שיביא את השינוי? מה שהיה חסר בדיון שנערך עם נציגי האוני' זה שבעצם אין שיח איתם בנושא. כשיהיה שיח אפשר יהיה להגיע למקומות יותר רלוונטיים. אולי יותר נכון שהמאבק יתפוס צד ניצי. האגודה תהיה הגוף המקשר.

על מנת להגיע להחלטה בנושא, נתמקד לשלושה נושאים:* + - 1. סוגיית התקציב.
			2. מקום האגודה - מתווכחת או תומכת?
			3. האם ההחלטה שתתקבל צריכה להיות לשנה אחת קדימה או לכל השנים קדימה עד שיוחלט אחרת?
			4. סייג: **הועדה תדון בנושא בחודש יולי 2021 ותעקוב אחר התקדמות המאבק והמשך הפעילות**
 | **נכח חבר ועדת ביקורת במהלך הדיון:** [x]  | **נושא חסוי:** [ ]  |
| **הצבעה על הסייג** |
| **הנושא: דיון מחדש בנושא בעוד שנה** | **נוסח ההצעה:** סייג: הועדה תדון בנושא בחודש יולי 2021 ותעקוב אחר התקדמות המאבק והמשך הפעילות. |
| **קולות בעד: פה אחד** | **קולות נגד: -** | **נמנעים: -** |
| **דין ההצבעה: ההצעה התקבלה.** | **נכח חבר ועדת ביקורת בהצבעה:** [x] **נושא חסוי:** [ ]  |
| **המשך:** * לגבי התקציב – הגיעו להסכמה על נוסח הבא: "הועדה מנחה את מדור מעורבות ללוות את הפעילות הסטודנטיאלית בנושא ולקדם שיח מול גורמים רלוונטיים באוניברסיטה, לבנות ביחד עם מטה המאבק תוכנית שתכלול בתוכה הקצאת משאבים. התקצוב יהיה בגובה תקציב תא סטודנטיאלי ומשאבים נוספים כגון דרישות פרסום ונוכחות עובדי/ות אגודה יינתנו בהתאם לתוכנית שתיבנה יחד עם המדור."
* לגבי תמיכה או תיווך – חברת ועדת מעורבות העלתה נקודה למחשבה: כוועדת מעורבות, עלינו לחשוב בגדול, מהי בכללי התפיסה שלנו לגבי מאבקים של סטודנטים/ות מול האוני', ביחד להתנהלות האוני'. עלינו לחשוב על זה שיהיו אולי מקרים דומים, למשל אולי עוד כמה חודשים תעלה הצעת החלטה שבה נרצה שהאוני' תתמוך במאבק האקלים. מה המקום של האגודה במאבק זה? ומה המקום של האגודה באופן כללי בתחום של מאבקי סטודטים/ות מול האוני'. אולי על האגודה להסתכל באופן רחב יותר על מאבקים כאלו ולאו דווקא לקחת צד.
* חבר ועדת מעורבות: יכול להיות שהפתרון במקרה של העסקה ישירה הוא לא להעביר את ההצעה כתמיכה ספציפית בהעסקה ישירה לעובדות הניקיון אלא להצהיר שהאגודה תפעל לשיוויון בתנאי העסקה עבור כל האנשים בקמפוס, בין אם הם עובדים ובין אם הם סטודנטים. כך נוכל להיות בין תיווך לפעולה אקטיבית. זה ייתן ספקטרום רחב יותר ומרחב פעולה.
* נציגת המאבק: אחדד את החשיבות של תמיכה ולא תיווך – זה מהלך שלא נעשה רק אצלנו, מהלך דומה מתרחש עכשיו באוני' ת"א ובאוני' העברית. זה חלק ממהלך פוליטי רחב יותר. לאורך השנים הובטחו לעובדות כל מיני דברים שלא הגיעו להם. באופן מבני העסקה קבלנית לא מאפשרת שמירה הדברים לא סותרים זה את זה, זה לא בא אחד על חשבון השני. אפשר להתוות מדיניות על הרבה דברים, אפשר לתמוך בהעסקה ישירה וגם במאבק האקלים. זה מהותי ברמה הסימבולית, זה הבדל משמעותי בין תמיכה ותיווך, זה משמעותי לעובדות, שיידעו שאנחנו עומדות מאחוריהן וגם לאוני' – אנחנו לא באים רק לדבר, אנחנו עומדים כתף אל כתף עם העובדות
* רמ"ד מעורבות: מניסיוני במאבקים, למשל המאבק על קמפוס ירוק, ברגעים שבהם ניסינו להילחם באוני' ובזכיינים, מה שקיבלנו הוא כלום. כשפעלנו בנתיבים הבירוקרטיים שלהם, הגענו לדברים שהם אולי עדין רחוקים מהמקום שרצינו שהם יהיו, אבל זה עדין משהו, למשל זו אחת הסיבות שאפשר לשתות כיום ברב פעמי בכל קפיטריה באוני'. תמיכה אומרת כנראה התנגחויות עם האוני', וגם תוצאה של סטודנטים ששומעים שבזמן משבר קורונה אנחנו מקדמים דברים שלא קשורים לזכויות האקדמיות שלהם. לפעמים כשבאים ראש בראש במערכת גדולה ובירוקרטית, לא היא זו שנשברת אלא אנחנו. בסופו של דבר כולם כאן רוצים שהעובדות יועסקו בהעסקה ישירה. יש לזכור שאנחנו האגודה, לא מטה המאבק.
 | **נכח חבר ועדת ביקורת במהלך הדיון:** [x]  | **נושא חסוי:** [ ]  |
| על מנת להבין האם הוועדה יותר בעד תמיכה או תיווך, תערך הצבעה כרגע על סעיף א' לבד: |
| **הנושא: תמיכת האגודה במאבק להעסקה ישירה** | **נוסח ההצעה:** "וועדת מעורבות מאשרת את תמיכת האגודה הסטודנטיאלית במאבק למען מעבר להעסקה ישירה של עובדות ועובדי הניקיון באוניברסיטה, אד הוק. ומצהירה כי רואה בפתרון "העסקה ישירה" כפתרון היחיד השומר על זכויות העובדות והעובדים בין כותלי האוניברסיטה.  |
| **קולות בעד: איילת גל ויותם קיפניס** | **קולות נגד: -** | **נמנעים: דורון ליבנה-מהצרי, דור ישי ושיר שפרן** |
| **דין ההצבעה: ההצעה התקבלה.** | **נכח חבר ועדת ביקורת בהצבעה:** [x] **נושא חסוי:** [ ]  |

**הבהרה מפי יו"ר ועדת ביקורת: יש צורך ברוב רגיל, כלומר מספר האנשים שהצביעו בעד הם יותר ממספר האנשים שהצביעו נגד, יש כאן אפס מצביעים נגד, לכן ההצעה התקבלה.**

|  |  |
| --- | --- |
| **הנושא: תמיכת האגודה במאבק להעסקה ישירה** | **נוסח ההצעה במלואו:** נוסח ההצעה: א. "וועדת מעורבות מאשרת את תמיכת האגודה הסטודנטיאלית במאבק למען מעבר להעסקה ישירה של עובדות ועובדי הניקיון באוניברסיטה, אד הוק. ומצהירה כי רואה בפתרון "העסקה ישירה" כפתרון היחיד השומר על זכויות העובדות והעובדים בין כותלי האוניברסיטה. ב. הועדה מנחה את מדור מעורבות ללוות את הפעילות הסטודנטיאלית בנושא ולקדם שיח מול גורמים רלוונטיים באוניברסיטה, לבנות ביחד עם מטה המאבק תוכנית שתכלול בתוכה הקצאת משאבים. ג. התקצוב יהיה בגובה תקציב תא סטודנטיאלי ומשאבים נוספים כגון דרישות פרסום ונוכחות עובדי/ות אגודה יינתנו בהתאם לתוכנית שתיבנה יחד עם המדור. סייג: הועדה תדון בנושא בחודש יולי 2021 ותעקוב אחר התקדמות המאבק והמשך הפעילות.  |
| **קולות בעד: איילת גל ויותם קיפניס** | **קולות נגד: -** | **נמנעים: דורון ליבנה-מהצרי, דור ישי ושיר שפרן** |
| **דין ההצבעה: ההצעה התקבלה.** | **נכח חבר ועדת ביקורת בהצבעה:** [x] **נושא חסוי:** [ ]  |

# חבר ועדת מעורבות ביקש להבהיר משהו לפני סיום: חשוב לי לציין לפני סיום שחברי/ות הוועדה שהצביעו נמנע, זה לא אומר שהמאבק לא חשוב לנו. ההפך הוא הנכון, כולנו מאוד רוצים שתהיה העסקה ישירה באוני', רק לא בטוחים שזו הדרך לבצע זאת. אנחנו בעד העסקה ישירה, ההתלבטות היתה על הדרך.

**הנושאים הצפויים להעלות בישיבה הבאה:**

1. אלימות נגד נשים / מערכות יחסים לא בריאות.
2. דיון והצבעה על תמיכת והשתתפות האגודה בצעדת "את לא אשמה" (15.10.2020).
3. יוזמה/ות של חברי/ות הועדה שברצונם/ן לקדם.
4. אישור תוכנית העבודה לשנת תשפ"א של מדור מעורבות שתיגזר מהמטרות שנקבעו.

בברכה,

דורון ליבנה-מהצרי

יו"ר ועדת מעורבות סטודנטיאלית

\*נכתב בלשון זכר אך פונה לכלל המינים והמגדרים